નીરજ પાન્ડેએ અત્યાર સુધી ફિલ્મના ટાઇટલ અંગે ખુલાસો નથી કર્યો, પણ ફિલ્મના પોસ્ટર ઉપરથી લાગે છે કે ફિલ્મનું નામ એમ એસ ધોની હોઈ શકે. અગાઉ ધોની અંગેની ફિલ્મને લઈને વિવાદ ઉભા થયા હતાં. ફિલ્મના પૈસાની લેતી-દેતીના વિવાદે ફિલ્મ ઘોંચમાં જવાની હતી. કહે છે કે ધોનીએ પોતાના જીવન પર બનનાર ફિલ્મ બદલ 40-45 કરોડ રુપિયા માંગ્યા હતાં. બીજી બાજુ બીસીસીઆઈ દ્વારા વાંધો ઉઠાવવાના પણ સમાચારો હતાં, પરંતુ સાક્ષી ધોનીએ તમામ અટકળો નકારી દઈ પોસ્ટર ટ્વિટર પર પોસ્ટ કર્યું છે.